Omẹgụ,
Jesu nọ shizi Jerusalẹm makẹni o nwọn mmẹmmẹ ndị Ju rịnị.
Imẹ Jerusalẹm,
ọ nwọn ọgọdọ wẹ rụnye ẹhụ Ọnụ-mgbọn Atụnrụn.
W'a kpọ ọgọdọ hụ Bẹtẹsida ọnụ Hibru.
O nwọn ẹworo isẹn wẹ kpu elu wẹ.
Ndị bu ọda emu rị a kụ e dinẹsọnmẹ ẹworo ndị hụ:
kẹ ndị ẹnya-ishi kẹ ndị ngụrọ kẹ ndị ọrọ kinmin,
e che ni wẹ mẹhunmẹ mirin ọgọdọ hụ.
Makẹni,
mmọn-ozi Di-nwọnni-ẹnyi a bịa mbụ-lẹ-ẹbụọ d'e mẹhunmẹ mirin hụ.
O mẹhunmẹgụ a,
onyẹ bu ụzọ banye a dịnhịn emu ọwụlẹ rị a kụn'a.
O nwọn onyẹ ohu dinẹ ebẹhụ emu rị a kụ kete ahụa ẹbụọ-arịa-ọgụnnaị.
Ogẹn Jizọsị gi hụn a,
marịn n'o tegụọ emu hụ kụma a,
ọ nọ sị a,
“Y'a chọghọ n'ị dịnhịn?”
Okẹnnyẹ hụ emu rị a kụ nọ sị,
“Diọkpa,
enwọn m onyẹ e bu m e che imẹ mirinni wẹ mẹhunmẹ ẹ;
m chọ nị m banye,
onyẹ ọzọ e bu m ụzọ banye.”
Jizọsị nọ sị a,
“Lihi ọtọ!
Heri ute i jẹnmẹ ijẹn!”
Ozigbo,
okẹnnyẹ ahụn nọ dịnhịn,
heri ute ẹ,
jẹnmẹ ijẹn.
Ụhụọhịn Ezumikẹn kẹ ihiẹnni mẹ.
Ya kẹ ndị-ndu ndị Ju nọ sị okẹnnyẹ hụ Jizọsị zụọ,
“Tannị wụ Ụhụọhịn Ezumikẹn,
o furuni nị y'e bu ute i.
Iwu gi i.”
Ọ nọ shịarị wẹ,
sị,
“Onyẹ hụn zụọnị m sị m,
‘Heri ute i jẹnmẹ ijẹn.’ ”
Wẹ nọ jụma a,
“Onyẹ wụ onyẹ hụ sị ị heri ute i jẹnmẹ ijẹn?”
Kanị okẹnnyẹ hụ Jizọsị zụọ amarịn onyẹ ọ wụ,
makẹni Jizọsị a rụbangụọ imẹ igunrun rị ebahụn.
Omẹgụ,
Jizọsị a hụn a imẹ Ụlọ-nsọ.
Ọ nọ sị a,
“Lee ẹnya:
Y'a rịgụọ mma!
Mẹbehi nwan njọ amamgbe ihiẹn ka ọhụn gha e mẹ i.”
Okẹnnyẹ ahụn nọ jẹn d'a gwa ndị-ndu ndị Ju nị Jesu wụ onyẹ hụ zụọn'a.